hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu en en en hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu fi hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2016. június 23. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló – 2016. június 23.
Így sztrájkoltak az önkormányzati alkalmazottak
Szerdán reggelre két órás munkabeszüntetést hirdetett meg az MKKSZ (Magyar Köztisztviselők, Közalkalmazottak és Közszolgálati Dolgozók Szakszervezete), mert az önkormányzati alkalmazottaknak is életpályamodellt és tisztességes bért követelnek. A mintegy száz önkormányzatban megtartott sztrájkról megérkeztek az első fotók is.
Kétórás sztrájkot tartott ma reggel a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ). A sztrájk célja, hogy a kormány 2016. október 1-jétől biztosítson átlagosan 30 százalékos béremelést és életpályamodellt az önkormányzati tisztviselők számára. A kormány szerint azonban az önkormányzati köztisztviselők béremelése települési, és nem kormányzati kompetencia.
Na, vajon kik kezdtek el tiltakozni a kormány ellen?
Az önkormányzati alkalmazottaknak is életpályamodellt és tisztességes bért követel a Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ). Boros Péterné, a szervezet elnöke az általuk meghirdetett szerdai kétórás sztrájk után az MTI-nek úgy nyilatkozott: azt szeretnék, ha a kormány tudomásul venné a szakma egységes követelését.
2016. június 21., kedd 19:35, A szakszervezetek megdöbbenéssel fogadták a hírt, hogy a bürokráciacsökkentés ürügyén ötven különféle szervezetet alakít át a kormány. Itt volt Kuti László, az Értelmiségi Szakszervezeti Tömörülés elnöke.
2016.06.20., A magyar szakszervezeti konföderációk (ÉSZT, Liga, MASZSZ, Munkástanácsok, SZEF) megdöbbenéssel fogadták a hírt, miszerint megszületett a döntés a bürokrácia csökkentési terv ürügyén, s megjelent a kormány határozata a központi hivatalok és minisztériumi háttérintézmények átalakításáról, ami több mint ötven szervezetet érint. Arra kérik a kormányt, hogy az elfogadott határozat ellenére gondolja újra a korábbi elképeléseit és merjenek változtatni, mert a társadalom érdeke ezt valóban indokolja.
Félnapos tüntetésre készül Sándor Mária
Az ATV Start vendégei Sándor Mária és Pukli István.
Csepreghy olcsóbb, gyorsabb, hatékonyabb államot ígér
A gazdasági növekedés lehetőséget ad arra, hogy a bürokráciában dolgozók létszámát csökkentsék, az onnan kikerülők elhelyezkedhessenek a versenyszférában – hangsúlyozta Csepreghy Nándor, a Miniszterelnökség parlamenti államtitkára szerdán az M1 aktuális csatornán.
Banai: jövőre több jut beruházásokra
Az államtitkár elmondta: a jövő évi költségvetés jelentős többletforrásokat juttat több szakterületnek, így oktatásra 271 milliárd forint, egészségügyre 171 milliárd forint, a kulturális tevékenységekre 70 milliárd forint többletforrás áll rendelkezésre. Elmondta: a jövő évi büdzsé ezen a három területen, illetve további területeken több mint 225 milliárd forint bérfejlesztési többletkiadást tartalmaz.
Palkovics: stabilabb oktatási rendszer jön
Szeptembertől egy sokkal stabilabb, napi problémáktól mentes oktatási rendszerrel találkozhatnak majd a pedagógusok, a szülők és a diákok – ígérte az oktatási államtitkár a Jó oktatás – jó iskola címmel, kedden a fővárosban rendezett tanácskozáson.
Kockás ingben zárják a diákok az idei tanévet
A tanévzárón mindenki viseljen, kockás inget – ezt javasolja a Diákszolidaritás diák mozgalom. A pedagógus érdekvédelmi szervezetek szerint az oktatási reformkövetelések a nyár után sem fulladnak ki, a tiltakozások ősszel folytatódnak. Az oktatási államtitkár viszont azt mondta, hogy szeptembertől egy sokkal stabilabb, napi problémáktól mentes rendszerrel találkozhatnak majd a pedagógusok, a szülők és a diákok.
Drámaian romlik a felvételiző diákok teljesítménye
A központi felvételi vizsgákon jóval kevesebb pontszámot értek el a középiskolába készülő diákok, mint a korábbi években, különösen a nyolcosztályos gimnáziumokba jelentkezőknél volt drámai a zuhanás – ismertette a Magyar Hírlap kedden az Oktatási Hivatal összegzését.
Megalázó bérért dolgoznak nyáron a tanárok?
Az ATV Start vendége Mendrey László elnök, PDSZ.
A szakképzés rendszeréről vitáztak
Felháborodás fogadta Parragh László iparkamarai elnök tanárokat degradáló megjegyzését.Nem szabad a szakképzés átalakításáról szóló vitákat politikai színtérre vinni – erről Parragh László, a Magyar Kereskedelmi és Iparkamara elnöke beszélt tegnap egy konferencián. A felszólalók közül Demján Sándor nagyvállalkozó a munka tiszteletét, Bojár Gábor üzletember az informatika fontosságát hangsúlyozta, míg Galló Istvánné szakszervezeti vezető a szakképzést érintő változások miatt fogalmazott meg kritikát.
Tanmenet: augusztusra elkészülnek a javaslatok
Levélben tájékoztatta az iskolaigazgatókat és a pedagógusokat az Emberi Erőforrások Minisztériumának (Emmi) köznevelési helyettes államtitkára a köznevelési kerekasztal eddigi eredményeiről, jelezve: legközelebb ősszel tartanak ülést, de a munkacsoportok nyáron is dolgoznak.
Kislányokat aláztak meg egy Pest megyei általános iskolában
Erősen vitatható módszert választottak a Pest megyei Dömsöd általános iskolájában tanárok annak kiderítésére, ki piszkított a WC mellé a lányok mosdójában. Másodikos és harmadik kislányokat hármasával hívtak be az egyik tanterembe, majd mindenkivel lehúzatták a bugyiját. A szülők panaszt tettek a Kliknél – írja a Blikk.
Rétvári: a minőségi felsőoktatás csak minőségi gólyatáborral kezdődhet
Kitért arra is, hogy a parlament tavaly nyáron fogadta el a felsőoktatási törvény módosítását. Ez fontos garanciát tartalmaz: tisztázták az egyetemi hallgatójelölt felvétel utáni, de még a beiratkozás előtti jogviszonyát. Emellett a szervezeti és működési szabályzatban külön ki kell térni a gólyatáborok szervezésére is.
40 hónapja nőnek a bérek
Áprilisban 6,4 százalékkal magasabbak voltak a havi bruttó átlagkeresetek, mint egy évvel azelőtt, a nettó bérek – a jövedelemadó kulcsának csökkentése miatt – 8,0 százalékkal emelkedtek – jelentette kedden a Központi Statisztikai Hivatal. A reálbér-növekedés 40 hónapja folyamatos – reagált a KSH adataira a Nemzetgazdasági Minisztérium államtitkára kedden az M1-en.
Most még jó dolga van a melósnak
Őrült tempóban nőnek a reálbérek Magyarországon, ami annyit tesz, jóval több dolgot vehet meg a fizetéséből az, akinek van munkája. A bruttó átlagkereset az év első négy hónapjában 256 500 forint volt, ez bő 6 százalékkal több, mint egy éve. A nettó átlagbéreknél még nagyobb volt a növekedés (mégpedig azért, mert a személyi jövedelemadó 16-ról 15 százalékra csökkent), csaknem 8 százalékkal visz haza több pénzt egy munkás, mint tavaly.
Már a vezetők is menekülnek a MÁV-tól?
Nem kaptak béremelést, ezért már a közép- és felső vezetők is elhagyják a MÁV-ot. A társaság pár tízezer forintos egyszeri juttatással próbálja megtartani őket, de a szakszervezet szerint ehhez az alapbérek rendezésére és az életpályamodell azonnali kidolgozására lenne szükség.
Egy év alatt 20,2 százalékkal csökkent az álláskeresők száma, a Nemzeti Foglalkoztatási Szolgálat (NFSZ) nyilvántartásában a májusi zárónapon 307,0 ezer álláskereső szerepelt, közel 77,7 ezerrel kevesebb, mint 2015 májusában.
Népszavazást akarnak, hogy a magyaroknak ne kelljen meghalniuk
Egyetértenek-e az emberek azzal, hogy a kéményeket továbbra is évente ellenőrizzék – erről kezdeményez népszavazást a Kéményseprők Országos Szakszervezete. Az érdekképviselet elnöke a kérdést jól megtermett, kopasz fiatalemberek kíséretében nyújtotta be. Nem titkolja, ezt fricskának szánta.
Az Orbán-kormány csak reménykedhet, hogy meglesz az ötven százalék
Mehet a kvótareferendum az Alkotmánybíróság szerint. A testület nagyrészt hatáskörének hiánya miatt utasította el a népszavazás elrendeléséről szóló parlamenti határozatot támadó indítványokat. A Fidesz azonban úgy módosította a törvényt, hogy az érvényes szavazatok arányának meg kell haladnia az ötven százalékot. Ez azt jelenti, hogy – a mintegy negyedmillió szavazásra jogosult határon túli magyarral együtt – körülbelül 4,2 millió embernek kell voksolnia.
Emlékeztetőül: a Fidesz által kezdeményezett 2008-as, szociálisnak nevezett népszavazáson csak alig valamivel több mint négymillióan vettek részt, és akkor sikerült pár tized százalékkal meghaladni a bűvös ötven százalékot. Erre csak az 1989-es négyigenes népszavazáson volt példa, miközben a NATO-csatlakozásról, illetve az ország unióba történő belépéséről szóló kérdések sem mozgatták meg a lakosság felét.
Times: Magyarország is újragondolná néhány uniós szerződését
Lengyelország, Magyarország és Csehország az uniós szerződések módosításán dolgozik – ezt írta diplomáciai forrásokra hivatkozva a brit The Times. A lap szerint a három kelet-európai állam egyebek mellett az eurózónához való csatlakozás kötelezettségén lazítana. Közben a Financial Times arról ír, hogy sokan meglepődtek az eddig euroszkeptikusnak ismert Orbán Viktor anti-Brexit kampányán.
Megállapodtak: jön az uniós határőrség
Megegyezés született a közös európai uniós határ- és parti őrség felállításáról az Európai Bizottság, az Európai Parlament és a tagállamok szakminisztereit tömörítő tanács között.
Muszlim temetőt tárnak fel a fővárosi József nádor téren
A Budapesti Történeti Múzeum munkatársai folyamatosan tárják fel a 17. századi muszlim temetőt a József nádor téren. A májusban kezdődött feltárást a tervek szerint augusztus végén fejezik be.
Muzulmán elnöke lehet Németországnak
A februári elnökválasztás kiváló lehetőség, hogy a nagykoalíció kisebbik ereje, a szociáldemokraták végre kilépjenek a keresztény pártok árnyékából, és önálló profilt mutassanak föl. Ha a baloldali pártok  (szocdemek, zöldek, szélsőbal és kalózpártiak) összefognak, akkor meglenne az egyszerű többségük, így az általuk preferált elnök kerülne ki győztesen. A jelöltállítási casting közepette felmerült  a perzsa származású író, Navid Kermani neve is, akinek az államfővé emelése a migrációs krízis idején még szimbolikusabb lenne – írja a Válasz.
Még nem vizsgálják Orbán vonatát
Brüsszelből lapunk úgy értesült: az Európai Csalásellenes Hivatal (OLAF) egyelőre nem indított eljárást a felcsúti kisvasút ügyében. Ez ugyanakkor nem jelenti azt, hogy ne vizsgálhatnák hamarosan a brit sajtónak is szemet szúrt, uniós pénzzel készült beruházást. A magyar kormány mindenesetre már magyarázkodni kezdett: kiderült, nem is annyi utassal számoltak, amennyiről mind ez idáig a sajtó írt helyreigazítási kérés nélkül.
Milliárdos profit Tiborcz István volt cégénél
Kiváló éve volt a tavalyi Tiborcz István egykori cégének, árbevételét és nyereségét is sikerült megdupláznia. A közpénzből fizetett világítás-korszerűsítések piacvezető kivitelezőjének bevétele tavaly 3,5 milliárdról 7,6 milliárdra ugrott, miközben üzemi eredménye 490 millió forintról 1,1 milliárdra emelkedett.
Rubovszky György: Gőzöm sincs
A Prisztás-gyilkosság felbújtójaként jogerősen elítélt Portik Tamás a bíróság előtt azt állította: tízmillió forintnak megfelelő eurót adott Rogánnak a Fidesz belvárosi irodájában, amiért a volt polgármester közreműködött, hogy Habony Árpád rokona, Pápa Marianne áron alul szerezhessen meg egy Károly körúti ingatlant. A kereszténydemokrata politikust azért kerestük meg, mert 13 százalékban tulajdonosa a Város FM nevű cégnek, amely a belvárosi ingatlanbecsléseket készítette abban az időszakban, amelyikről Portik beszél.
Ügyvédje tanácsára Rogán Antal feljelenti az alvilági leszámolásokkal vádolt Portik Tamást hamis tanúzásért – írja a Magyar Nemzet a miniszter jogi képviselőjére, Csóka Velmirára hivatkozva.
Kitört a fideszes belháború a PeCsa miatt, egymilliárd a tét
Milliárdos kártérítést követel a Városliget Zrt.-től és a fővárostól a Petőfi Csarnok korábbi, a kormányzattal eddig jó viszonyt ápoló bérlője.
Az új Dunaszaurusz árnyékában
Üzleti fogás lenne a Dunára tervezett négy új gát? · Gyanakvók a hazai környezetvédők
Újrakezdené az ügyészség a vörösiszappert
Az elsőfokú ítélet hatályon kívül helyezését és új eljárás lefolytatását kéri a Győri Fellebbviteli Főügyészség a vörösiszapperben a másodfokon eljáró Győri Ítélőtáblára kedden benyújtott indítványában – tájékoztatott a vádhatóság.
Manipulált iratok miatt jelentették fel az MNB alapítványát
A legfőbb ügyésznél tett feljelentést a szocialista Tóth Bertalan az MNB alapítványokkal folytatott háború újabb állomásaként, mivel a kiperelt iratok egy részét hiányosan, másik részüket gyanúja szerint manipulálva kapta meg.
Súlyos vádak Spéder ellen?
Az ATV Start vendége Brückner Gergely rovatvezető, Figyelő.
Lázár Jánossal folytatott beszélgetések is vannak azokon az adathordozókon, amelyeket Spéder Zoltán villájában foglalt le a rendőrség június 8-án – értesült a Népszava.  Molnár Zsolt, a nemzetbiztonsági bizottság elnöke lapunkkal szerda délután közölte, hogy pénteken reggel 9-re összehívta a testület ülését.
Tátrai: Nem világos, a bíró írta-e az ítéletet
Tátrai Miklós, a Magyar Nemzeti Vagyonkezelő egykori vezére elbukta munkaügyi perét, így egyelőre nem üti a markát az első eljárásban megítélt csaknem kétszázmillió forint. A Sukoró-ügyben első fokon négy évre ítélt Tátrai munkaügyi pere ennek ellenére bővelkedik furcsaságokban, például rejtélyes, hogyan egyezhet meg egy ítélet szinte szóról szóra az alperes beadványával.
Újra indulhat közbeszerzéseken a Közgép
A bíróság döntött: Simicska Lajos cége a jövőben mégis aláígérhet Orbán újdonsült haverjainak.
Visszavonul a 7. leggazdagabb magyar
Visszavonul Wáberer György. A közúti fuvarozó iparágban eltöltött 35 év után lemond a nevét viselő társaság összes tisztségéről, és eladja még meglévő részesedését is.
Fogyatékos diákok inkább másik játszótérre menjenek – kéri a fideszes képviselő
Szentendre és a Dunakanyar egyetlen gyógypedagógiai iskolája levelet kapott egy fideszes önkormányzati képviselőnőtől, hogy ne vigyék a gyerekeket a közeli játszótérre, mert az elsősorban a környéken lakó fiataloké. A szülők szerint már másodszor szúrnak ki a beteg gyerekekkel.
Elszállhat a föld ára
A szűkülő lehetőségek ellenére ugyanakkor az árak 14 százalékkal emelkedtek az elmúlt évben, elérve a 888 ezer forint/hektár országos átlagot. A megyék képzeletbeli hektárártoplistáját egyébként tavaly Békés vezette (1,183 millió forint/hektár), amely mellett 2015-ben még Fejér, Győr-Moson-Sopron és Tolna lépte át az egymillió forintos hektárárlimitet. Továbbra is az észak-magyarországi megyékben a legolcsóbb a termőföld, Nógrádban például mindössze 478 ezer forint egyhektárnyi birtok – mondja Valkó Dávid, az OTP Jelzálogbank ingatlanpiaci elemzője. Településre lebontva még nagyobbak a különbségek, a legdrágábban Balatonfüreden lehet termőföldhöz jutni, több mint 1,9 millió forintba kerül egy hektár, a legolcsóbb, 276 ezer forintos hektárárú földeket Ózdon árulják.
Bokros Lajos: Gyerekek, ne vicceljünk!
„Államközpontú, piactorzító, növekedést gátló, magánkezdeményezést bénító, befektetéseket büntető, vállalkozókat eltaszító, észszerűtlen, szakszerűtlen, kiszámíthatatlan és becstelen gazdaságpolitikátok megbukott” – üzeni a kormánynak Bokros Lajos, a MoMa elnöke.
10 milliárdot “talicskáztak ki” a magyar leányvállalatokból
Több mint 10 milliárd forint osztalékot vett ki a Strabag AG a magyarországi leányaiból – írta a VG.hu. Az osztrák cég kénytelen “kitalicskázni” a pénzt Magyarországról, ugyanis az elkövetkező években egyre kevesebb külföldi és magyar cég talál magának beruházási lehetőséget.
Inotai András: a kormány mozgástere nullához közelít
A papíron éppen megindult magyar gazdasági növekedés fenntarthatatlan. Nem csak az uniós források elapadása miatt, hanem azért is, mert azon kívül főleg a két nagy autóipari beruházás húzta a gazdaságot – figyelmeztet Inotai András közgazdász. Az MTA Világgazdasági Kutatóintézet volt igazgatója szerint az uniós források helytelen felhasználása, sőt, nagyrészt fenntartható fejlesztés nélküli elherdálása nemcsak felelőtlenség, de megbocsáthatatlan bűn.
Magasabb lesz az infláció jövőre a vártnál?
Az ATV Start vendége Romhányi Balázs ügyvezető, Költségvetési Felelősségi Intézet.
„Ha pökhendi fiatalokat akarnánk látni, akkor a Fidelitast választanánk”
A Fidesz esetében a korrupció mellett a legriasztóbbnak a politikusok arrogáns stílusát tartjuk, ami már ifjúsági szervezetüknél, a Fidelitasnál is jelentkezik – mondta lapunknak Volner János, akinek Vona Gábor pártelnök átadja a Jobbik parlamenti frakciójának vezetését.
Cégtemetés: Volner Jánost cserbenhagyta a memóriája
A Jobbik alelnöke úgy emlékszik, cégfantomizálós ügyében neki adott igazat a bíróság. Pedig pont, hogy nem. Az ATV ellen indított perében feketén-fehéren kiderült, hogy az ő idejében igényelt vissza jogosulatlanul 10 millió forint áfát a kft-je, ami aztán 21 milliós köztartozással ment a cégtemetőbe.
Csok: a többség használt lakást vásárolna
Egyelőre a tízezret sem éri el azok száma, akik igénybe vették a családi otthonteremtési kedvezményt, és a többségük a támogatást használt lakás vásárlásához kéri.
Soros, Simicska és Habony együtt veszi át a hatalmat az Index felett
A portál az impresszumában röhögi ki a tulajdonosváltásról felröppenő híreket. Lehet választani, ki legyen a tulajdonos: Soros György, Simicska Lajos, Habony Árpád – vagy a zöld gyíkember.
Neki kell menni a digitális analfabétizmusnak
Változás előtt áll az informatika-oktatás, de több kérdést is tisztázni kell: az informatika tanárok enyhítenének az oktatókkal szembeni követelményeken és ragaszkodnak a hardveres ismeretekhez. Az infószektor inkább a ténylegesen használható ismereteket, például prezentációkészítést és szövegszerkesztést tartja fontosnak. Az illetékes kormánybiztos pedig próbálja összehangolni és ciklusokon átívelő programmá alakítani a különböző igényeket. Az biztos, hogy a digitális analfabétizmus Magyarországot még közép-európai mércével is nagyon tépi.
A magyar-portugálra már nem engedte el dolgozóit a Honvédelmi Minisztérium
Több mint egy hete, június 14-én lépett fel először a magyar futballcsapat a franciaországi labdarúgó Európa-bajnokságon. Az Ausztria elleni, 2-0-s győzelemmel végződött meccset hatalmas várakozás előzte meg. A csapat sikeréért szorított a Honvédelmi Minisztérium vezetése is. Annyira, hogy a mérkőzés napján lerövidítette a munkanapot, és órákkal a munkaidő lejárta előtt elengedte a dolgozókat.
Brutális trend: egyre jobban terjednek a dizájnerdrogok a szegények körében
Már egy tudományos kutatás is alátámasztja, amit a hírekből egyre többször hallani: a mélyszegénységben élőknél egyre elterjedtebb a szerhasználat, és a fiatalok legtöbbször nyíltan, a kisebbek szeme láttára csinálják.
Riasztóan nőtt a nemi betegek száma
Egy hónap alatt másfélszeresére nőtt a diagnosztizált nemi betegek száma, így idén áprilisig már 396 gonorrhoeás és 182 szifiliszes beteget jelentettek az országban – írja a Magyar Nemzet. Az Országos Epidemiológiai Központ jelentéséből kiderült az is, a 2015-ös év azonos időszakához képest közel 50 százalék a növekedés a szifilisz és 35 százalék a gonorrhoeánál.
Szűz Máriával űzték el a prostituáltakat a Tarcsai útról
Évek óta álldogáltak naphosszat az ügyfelekre váró prostituáltak a budapesti 17. kerületi Tarcsai úton, nagyjából kétszáz méterre a lakóházaktól. Nemrégiben azonban az összes lány eltűnt: valaki kisméretű kápolnát állított az út mellé, ami jogi értelemben kegyeleti és vallási rendeltetésű létesítmény. Ennek 300 méteres körzetében viszont nem folytatható prostitúció.
Ha figyeltünk volna matekórán, most értenénk a boldogság minden titkát
Elmagyarázzuk, hogy mire jutott egy boldogságkutatás, amely puszta matematikával akarja bemutatni az élet élvezetének titkát. Sokkal inkább azok az emberek az igazán boldogok, akik anyagilag nagyrészt egyenlő társadalmakban élnek – függetlenül attól, hogy ez jólétet vagy nehéz körülményeket jelent.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.